Title: Introducció a l'estadística
Course: Exercicis autoavaluables de matemàtiques de 3r d'ESO

Els estudis estadístics

Els estudis estadístics

L'estadística és la ciència que es dedica a estudiar pautes de comportament, ja sigui de persones, objectes o fenòmens, a partir de la recollida de dades i l'anàlisi d'aquestes. En tot estudi estadístic se segueixen aquests passos:

1. Disseny de l'estudi i definició dels seus objectius.
2. Recollida de les dades.
3. Organització i tractament de les dades obtingudes.
4. Anàlisi dels resultats obtinguts per extreure'n conclusions.

En quin dels 4 passos crearem gràfics associats a les dades?

- Disseny de l'estudi i definició dels seus objectius.
Feedback: Incorrecte!! En aquest pas, ni tan sols tenim dades. Torna a intentar-ho.
- Recollida de les dades.
Feedback: Incorrecte!! Ara tot just tenim les dades recollides. Torna a intentar-ho.
- Organització i tractament de les dades obtingudes.
Feedback: Molt bé !! Quan tractem les dades, és el moment de treure'n gràfics i d'altres elements que ens ajudaràn a analitzar els resultats.
- Anàlisi dels resultats obtinguts per extreure'n conclusions.
Feedback: Incorrecte!! La feina en aquest pas és d'analitzar tot allò que hem extret de les dades, es de suposar que les gràfiques ja estan creades. Torna a intentar-ho.

Elements d'un estudi estadístic.

Elements d'un estudi estadístic

Població: Conjunt dels elements que són objecte d'estudi.

Mostra: Subconjunt de la població triada per obtenir les dades de l'estudi estadístic. És molt important que la mostra sigui representativa.

Individu: Cadascun dels elements que formen part de la població.

Variable estadística: Propietat o característica de la població que estem interessats a estudiar. Si la variable estadística pren valors numèrics, direm que la variable és quantitativa; en cas contrari, direm que és qualitativa.

Considerem ara els següents exemples d'estudis estadístics:

Estudi estadístic | Població | Mostra | Individu | Variable estadística
Conèixer la quantitat de consoles que tenen a casa els estudiants de 3r d'ESO de Girona. | Tots els estudiants de 3r d'ESO de Girona. | Un conjunt format per 4 alumnes de 3r d'ESO de cada institut de Girona. | Un alumne de 3r d'ESO de Girona. | Nombre de consoles que té a casa.
Estudiar l'alçada dels joves catalans. | Totes els joves residents a Catalunya. | 4000 joves agafant 1000 de cada província. | Un jove català. | Mesura de l'alçada.
Analitzar el diari que llegeixen els estudiants de la UdG. | Tots els estudiants matriculats a la UdG. | Conjunt format per 20 estudiants de cada facultat. | Un estudiant de la UdG. | Diari Llegit.

En els dos primers estudis, la variable és quantitativa, però la primera variable pren únicament valors enters (0, 1, 2, 3, ...), mentre que la segona variable pot prendre qualssevol valor dins d'un interval. Direm que la primera és discreta i la segona contínua.

Respon ara:

Volem estudiar el color dels cabells d'una població:

- Aquesta variable és quantitativa.
Feedback: Incorrecte. La variable quantitativa ens dóna quantitats, i el color del cabell no es pot expressar com una quantitat, no?
- Aquesta variable és qualitativa.
Feedback: Molt bé! continuem.

Classificació de les variables estadístiques.

Classificació de les variables estadístiques

Així, podem considerar l'esquema següent a fi de classificar les variables estadístiques:

Classifica ara les variables estadístiques anteriors:

- Molt bé, veig que ja domines les variables estadístiques.
- Incorrecte, torna a repassar que són les variables quantitatives i les variables qualitatives.
- Nombre de consoles
Feedback: Quantitativa discreta
- Mesura de l'alçada
Feedback: Quantitativa contínua
- Diari llegit
Feedback: Qualitativa